钦定古今图书集成/明伦汇编/氏族典/第406卷 > 吕公孺
## 钦定古今图书集成/明伦汇编/氏族典/第406卷 > 吕公孺

按《宋史吕夷简传》：“夷简子公孺，字稚卿，任为奉礼郎，
赐进士出身，判吏部南曹，占对详敏，仁宗以为可用，
知泽、颍、庐、常四州，入为开封府推官，改陕西转运使，
徙知渭州，再徙郓州。坐失入死刑，责知蔡州。元丰初，
召知审官东院，出知陈、杭、郑、瀛四州。元祐初，迁刑部
侍郎，知开封府，擢户部尚书，以病提举醴泉观，卒。”公
孺廉俭，与人寡合。尝护曹佾丧，得厚饷，辞不受，谈者
清其节焉。